CELEX: 32022D0624
Language: lv
Date: 2022-04-12 00:00:00
Title: Komisijas Īstenošanas lēmums (ES) 2022/624 (2022. gada 12. aprīlis), ar ko izbeidz daļēju starpposma pārskatīšanu attiecībā uz antidempinga pasākumiem, kas piemērojami konkrētu Krievijas izcelsmes karsti velmētu plakanu dzelzs, neleģētā tērauda vai cita leģētā tērauda velmējumu importam

13.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 115/185
               
            
         KOMISIJAS ĪSTENOŠANAS LĒMUMS (ES) 2022/624
         (2022. gada 12. aprīlis),
         ar ko izbeidz daļēju starpposma pārskatīšanu attiecībā uz antidempinga pasākumiem, kas piemērojami konkrētu Krievijas izcelsmes karsti velmētu plakanu dzelzs, neleģētā tērauda vai cita leģētā tērauda velmējumu importam
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (1), un jo īpaši tās 9. panta 1. punktu,
         tā kā:
         1.   PROCEDŪRA
         
         1.1.   Spēkā esošie pasākumi
         
         
                     (1)
                  
                  
                     Ar Īstenošanas regulu (ES) 2017/1795 (2) (“sākotnējā regula”) Eiropas Komisija (“Komisija”) noteica galīgo antidempinga maksājumu konkrētu plakanu dzelzs, neleģētā tērauda vai cita leģētā tērauda velmējumu importam, arī ruļļos (tostarp ražojumiem, kas sagriezti garumā un “šaurās sloksnes”), kas pēc karstās velmēšanas nav tālāk apstrādāti, neplaķēti, bez pārklājuma (“karsti velmēti plakani tērauda velmējumi”) (“pārskatāmais ražojums”), kuru izcelsme cita starpā ir Krievija.
                  
               1.2.   Pārskatīšanas pieprasījums
         
         
                     (2)
                  
                  
                     Komisija saņēma pieprasījumu veikt daļēju starpposma pārskatīšanu atbilstīgi Regulas (ES) 2016/1036 (“pamatregula”) 11. panta 3. punktam. Pārskatīšanas pieprasījumu Savienības ražotāju vārdā iesniedza Eurofer (“pieprasījuma iesniedzējs”), un tas attiecās tikai uz viena Krievijas ražotāja eksportētāja PAO Severstal (“Severstal”) dempinga pārbaudi.
                  
               
                     (3)
                  
                  
                     Ar sākotnējo regulu noteiktais maksājums ir fiksēts maksājums no 17,6 EUR/t līdz 96,5 EUR/t importam no konkrēti nosauktiem Krievijas ražotājiem eksportētājiem un ar atlikušo maksājuma likmi 96,5 EUR/t importam no visiem pārējiem Krievijas uzņēmumiem. Galīgais antidempinga maksājums importam no Severstal ir 17,6 EUR/t.
                  
               1.3.   Daļējas starpposma pārskatīšanas sākšana
         
         
                     (4)
                  
                  
                     Komisija nolēma sākt daļēju starpposma pārskatīšanu saskaņā ar pamatregulas 11. panta 3. punktu, to attiecinot tikai uz dempinga pārbaudi, ciktāl tas attiecas uz Severstal. Komisija 2021. gada 18. janvārīEiropas Savienības Oficiālajā Vēstnesī (3) publicēja paziņojumu (“paziņojums par procedūras sākšanu”).
                  
               
                     (5)
                  
                  
                     Pārskatīšanas izmeklēšanas periods bija no 2020. gada 1. janvāra līdz 31. decembrim.
                  
               1.4.   Ieinteresētās personas
         
         
                     (6)
                  
                  
                     Paziņojumā par procedūras sākšanu Komisija aicināja Severstal un ar to saistītos uzņēmumus noteiktā termiņā iesniegt atbildes uz anketas jautājumiem. Tā īpaši informēja pieprasījuma iesniedzēju un eksportētājvalsts iestādes par izmeklēšanas sākšanu un aicināja tās piedalīties. Komisija arī aicināja citas personas pieteikties un darīt zināmu savu viedokli, ja pastāv objektīva saikne starp to darbībām un pārskatāmo ražojumu.
                  
               2.   PIEPRASĪJUMA ATSAUKŠANA UN PROCEDŪRAS IZBEIGŠANA
         
         
                     (7)
                  
                  
                     Pieteikuma iesniedzējs 2022. gada 18. martā informēja Komisiju par daļējas starpposma pārskatīšanas pieprasījuma atsaukšanu.
                  
               
                     (8)
                  
                  
                     Saskaņā ar pamatregulas 9. panta 1. punktu procedūras var izbeigt, ja pieprasījums ir atsaukts, ja vien šāda izbeigšana nav pretrunā Savienības interesēm.
                  
               
                     (9)
                  
                  
                     Izmeklēšanā netika atklāti nekādi apsvērumi, kas liecinātu, ka pārskatīšanas izmeklēšanas izbeigšana nebūtu Savienības interesēs.
                  
               
                     (10)
                  
                  
                     Komisija secināja, ka daļējā starpposma pārskatīšana, kas attiecas tikai uz Severstal dempinga pārbaudi, būtu jāizbeidz, negrozot spēkā esošos pasākumus.
                  
               3.   INFORMĀCIJAS IZPAUŠANA
         
         
                     (11)
                  
                  
                     Komisija informēja ieinteresētās personas par nodomu izbeigt izmeklēšanu, jo pieprasījums tika atsaukts, un aicināja ieinteresētās personas sniegt piezīmes. Neviena ieinteresētā persona pret izbeigšanu neiebilda.
                  
               
                     (12)
                  
                  
                     Šis lēmums ir saskaņā ar atzinumu, kuru sniegusi komiteja, kas izveidota ar pamatregulas 15. panta 1. punktu,
                  
               IR PIEŅĒMUSI ŠO LĒMUMU.
         
            1. pants
            Tiek izbeigta daļēja starpposma pārskatīšana par antidempinga maksājumu, kas piemērojams Krievijas izcelsmes konkrētu plakanu dzelzs, neleģētā tērauda vai cita leģētā tērauda velmējumu importam, arī ruļļos (tostarp ražojumiem, kas sagriezti garumā un “šaurās sloksnes”), kas pēc karstās velmēšanas nav tālāk apstrādāti, neplaķēti, bez pārklājuma, kurus pašlaik klasificē ar KN kodiem 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10 (Taric kods 7225191090), 7225 30 90, ex 7225 40 60 (Taric kods 7225406090), 7225 40 90, ex 7226 19 10 (Taric kods 7226191091 un 7226191095), 7226 91 91un 7226 91 99.
         
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2022. gada 12. aprīlī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 176., 30.6.2016., 21. lpp.
         
         
            (2)  Komisijas Īstenošanas regula (ES) 2017/1795 (2017. gada 5. oktobris), ar ko nosaka galīgo antidempinga maksājumu konkrētu Brazīlijas, Irānas, Krievijas un Ukrainas izcelsmes karsti velmētu plakanu dzelzs, neleģētā tērauda vai cita leģētā tērauda velmējumu importam un ar ko izbeidz izmeklēšanu attiecībā uz konkrētu Serbijas izcelsmes karsti velmētu plakanu dzelzs, neleģētā tērauda vai cita leģētā tērauda velmējumu importu (OV L 258, 6.10.2017., 24. lpp.).
         
            (3)  OV C 18, 18.1.2021., 36. lpp.